Χαμπίμπα Γκρίμπι

Η Χαμπίμπα Γκρίμπι (αραβ. حبيبة الغريبي, γενν. 9 Απριλίου 1984) είναι Τυνήσια αθλήτρια του στίβου, και συγκεκριμένα δρομέας που ειδικεύεται στα  3.000 μέτρα φυσικών εμποδίων (στιπλ). Είναι χρυσή Ολυμπιονίκης και παγκόσμια πρωταθλήτρια: η νίκη της στους Ολυμπιακούς Αγώνες του 2012 έδωσε και στη χώρα της το πρώτο ολυμπιακό μετάλλιο από γυναίκα στην ιστορία της. Γεννήθηκε στο Καϊρουάν της Τυνησίας και έχει ύψος 1,74 μέτρο.

 Σταδιοδρομία 
Η Γκρίμπι άρχισε τη σταδιοδρομία της ως δρομέας ανώμαλου δρόμου και έλαβε μέρος στον αγώνα των νεάνιδων στο Παγκόσμιο Πρωτάθλημα Ανώμαλου Δρόμου της IAAF το 2000, σε ηλικία 15 ετών, τερματίζοντας στην 46η θέση.Official Team Results - CROSS JUNIOR RACE Women . IAAF. Retrieved on 2010-03-31. Στο Παναφρικανικό Πρωτάθλημα Στίβου του 2002, που έγινε στην πατρίδα της, η Γκρίμπι τερμάτισε ενδέκατη στον τελικό των 5000 μέτρων. Κέρδισε το πρώτο της χρυσό μετάλλιο το ίδιο έτος, στον αγώνα των νεάνιδων στο Παναραβικό Πρωτάθλημα Ανώμαλου Δρόμου.Pan Arab Cross Country Championships. GBR Athletics. Retrieved on 2010-03-31. Αλλά μετά από μέτρια αποτελέσματα στα Παγκόσμια Πρωταθλήματα Ανώμαλου Δρόμου του 2004 και του 2005, στράφηκε στα 3000 μέτρα στιπλ του στίβου, όταν αυτό το αγώνισμα εντάχθηκε στο πρόγραμμα του Παγκόσμιου Πρωταθλήματος Στίβου για τις γυναίκες.Ghribi Habiba. IAAF. Retrieved on 2010-03-31.

Στο πρώτο της Παγκόσμιο Πρωτάθλημα Στίβου, το 2005 στο Ελσίνκι, η Γκρίμπι δεν κατόρθωσε να εισέλθει στον τελικό των 3000 μ. στιπλ, παρά το ότι κατέρριψε το ατομικό της ρεκόρ και το ρεκόρ Τυνησίας, με χρόνο 9:51,49.3000 Metres Steeplechase - W Heats. IAAF (2005-08-06). Retrieved on 2010-03-31. Κέρδισε το πρώτο της σημαντικό μετάλλιο στο αγώνισμα το επόμενο έτος: το αργυρό μετάλλιο στο Παναφρικανικό Πρωτάθλημα Στίβου του 2006, τερματίζοντας πίσω από την Τζερούτο ΚίπτουμOuma, Mark (2006-08-13): «South Africans steal the show - African Championships report - Day Four» . IAAF. Retrieved on 2010-03-31.

Η επόμενη μεγάλη διοργάνωση της Γκρίμπι ήταν οι Ολυμπιακοί Αγώνες του 2008. Αυτή ήταν η πρώτη φορά που διεξάχθηκε το αγώνισμα του στιπλ γυναικών σε Ολυμπιακούς Αγώνες. Η αθλήτρια βελτίωσε κατά πολύ το ατομικό της ρεκόρ σε 9:25,50 στον προκριματικό γύρο («σειρές»), αλλά ήταν αργότερη στον τελικό, οπότε τερμάτισε στη 13η θέση.3000 Metres Steeplechase - W Heats. IAAF (2008-08-15). Retrieved on 2010-03-31.3000 Metres Steeplechase - W Final . IAAF (2008-08-17). Retrieved on 2010-03-31.

Η Γκρίμπι αγωνίσθηκε σε σημαντικές διοργανώσεις και το 2009: Συμμετέσχε στον δρόμο των 1500 μ. στους 16ους Μεσογειακούς Αγώνες, όπου βελτίωσε το ατομικό της ρεκόρ επιτυγχάνοντας χρόνο 4:12,37 για να κατακτήσει το χάλκινο μετάλλιο.Women's 1500m Final . Pescara 2009. Retrieved on 2010-03-31. Ακολούθησε η δεύτερη παγκόσμια εμφάνισή της στο στιπλ, στο Παγκόσμιο Πρωτάθλημα Στίβου στο Βερολίνο, όπου βελτίωσε κι άλλο την ατομική επίδοσή της στον τελικό επιτυγχάνοντας χρόνο 9:12,52 και κατέκτησε την έκτη θέση.Mulkeen, Jon (2009-08-17). Event Report - Women's 3000m Steeplechase - Final . IAAF. Retrieved on 2009-08-18. Συμμετέσχε και στο IAAF World Athletics Final, που έγιναν τον Σεπτέμβριο του 2009 στο Καυτανζόγλειο Στάδιο της Θεσσαλονίκης, αλλά δεν μπόρεσε να τερματίσει.3000 Metres Steeplechase - W Final. IAAF (2009-09-12). Retrieved on 2010-03-31. Πάντως τα επιτεύγματά της το έτος αυτό την έφεραν πρώτη σε ψηφοφορία της αραβόφωνης ημερήσιας εφημερίδας Assahafa και ανακηρύχθηκε «Καλύτερη Τυνήσια αθλήτρια του 2009».Tunisia: Habiba Ghribi Elected Best Sportswoman in 2009. All-Africa (2010-03-08). Retrieved on 2010-03-31.

Ακολούθησαν τα χρόνια των κορυφαίων επιτευγμάτων της Χαμπίμπα Γκρίμπι, που σημειώθηκαν όλα στο αγώνισμα των 3000 μέτρων στιπλ και συνοψίζονται στον παρακάτω πίνακα (NR = ρεκόρ Τυνησίας, AR = παναφρικανικό ρεκόρ):

2011Παγκόσμιο Πρωτάθλημα ΣτίβουΝτέγκου Νότιας Κορέας1η9:11,97 (NR)2012Ολυμπιακοί ΑγώνεςΛονδίνο1η9:08,37 (NR)2014Diamond LeagueΖυρίχη Ελβετίας1η9:15,232015Diamond LeagueΜονακό1η9:11,282015Παγκόσμιο Πρωτάθλημα ΣτίβουΠεκίνο2η9:19,242015Diamond LeagueΒρυξέλλες1η9:05,36 (NR, AR)

Πρέπει να σημειωθεί ότι το χρυσό μετάλλιο και η πρώτη θέση της Γκρίμπι στους Ολυμπιακούς Αγώνες του 2012 τής κατοχυρώθηκαν μόλις τον Ιούνιο του 2016, επειδή η αρχική νικήτρια, η Ρωσίδα Γιούλια Ζαρίποβα, ακυρώθηκε εξαιτίας παραβιάσεων των κανόνων για το ντόπινγκ

Τον Σεπτέμβριο του 2015 η Γκρίμπι κατέρριψε το παναφρικανικό ρεκόρ στα 3000 μ. στιπλ με χρόνο 9:05,36 στις Βρυξέλλες. Στους Ολυμπιακούς Αγώνες του 2016 έτρεξε επίσης στον τελικό του αγωνίσματος και κατέλαβε τη 12η θέση. Προπονητής της είναι ο Ρουμάνος Κονσταντίν Νουρέσκου.

 Ατομικά ρεκόρ 
ΑγώνισμαΕπίδοση (λ.:δ.)ΤόποςΗμερομηνία1500 μέτρα  4:06,38  Ζάγκρεμπ  2 Σεπτεμβρίου 20143000 μέτρα  8:52,06  Φρανκονβίλ Γαλλίας  28 Απριλίου 20135000 μέτρα  16:12,9  Ραντές Τυνησίας  22 Ιουνίου 20033000 μ. στιπλ  9:05,36  Βρυξέλλες  11 Σεπτεμβρίου 2015
 (Οι πληροφορίες είναι από τον ιστότοπο της IAAF.)

Παραπομπές

 Εξωτερικοί σύνδεσμοι 
 Η Χ. Γκρίμπι στον ιστότοπο του World Athletics

Κατηγορία:Τυνήσιοι αθλητές
Κατηγορία:Δρομείς μεσαίων αποστάσεων
Κατηγορία:Χρυσοί Ολυμπιονίκες του στίβου
Κατηγορία:Παγκόσμιοι πρωταθλητές στίβου
Κατηγορία:Κάτοχοι μεταλλίων του Παγκοσμίου Πρωταθλήματος Στίβου 
Κατηγορία:Αθλητές του στίβου στους Θερινούς Ολυμπιακούς Αγώνες 2008
Κατηγορία:Αθλητές του στίβου στους Θερινούς Ολυμπιακούς Αγώνες 2012
Κατηγορία:Αθλητές του στίβου στους Θερινούς Ολυμπιακούς Αγώνες 2016
Κατηγορία:Αθλητές του στίβου στους Μεσογειακούς Αγώνες 2009